ข้อบังคับกรมการค้าภายในข้อบังคับกรมการค้าภายในว่าด้วยการใช้เครื่องหมายรับรองธงฟ้า - ราคาประหยัดในการจัดการขายสินค้าอุปโภคบริโภคพ.ศ. ๒๕๔๗ โดยที่เป็นการสมควรปรับปรุงข้อบังคับว่าด้วยการใช้เครื่องหมายรับรองของกรมการค้าภายในจำพวก ๔๒ การจัดการขายสินค้าอุปโภคบริโภค ให้เหมาะสมยิ่งขึ้นอธิบดีกรมการค้าภายในจึงออกข้อบังคับดังต่อไปนี้ข้อ๑ ข้อบังคับนี้เรียกว่าข้อบังคับกรมการค้าภายในว่าด้วยการใช้เครื่องหมายรับรองธงฟ้า -ราคาประหยัดในการจัดการขายสินค้าอุปโภคบริโภค พ.ศ. ๒๕๔๗ข้อ๒[๑]ข้อบังคับนี้ให้ใช้บังคับตั้งแต่วันที่ยื่นคำขอจดทะเบียน เป็นต้นไปข้อ๓ให้ยกเลิกข้อบังคับว่าด้วยการใช้เครื่องหมายรับรองของกรมการค้าภายในซึ่งได้จดทะเบียนพร้อมเครื่องหมายรับรองธงฟ้า -ราคาประหยัดในการจัดการขายสินค้าอุปโภคบริโภค เมื่อวันที่ ๑๖ ธันวาคม พ.ศ. ๒๕๔๑ข้อ๔ ข้อบังคับว่าด้วยการใช้เครื่องหมายรับรองธงฟ้า- ราคาประหยัดในการจัดการขายสินค้าอุปโภคบริโภค พ.ศ. ๒๕๔๗ให้ถือเป็นส่วนหนึ่งของคำขอจดทะเบียนเครื่องหมายรับรองธงฟ้า ราคาประหยัด ในการจัดการขายสินค้าอุปโภคบริโภคเมื่อวันที่ ๑๖ ธันวาคม ๒๕๔๑ข้อ๕ข้อบังคับนี้หากมิได้กำหนดไว้เป็นอย่างอื่น ให้นำบทบัญญัติแห่งพระราชบัญญัติเครื่องหมายการค้าพ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติเครื่องหมายการค้า (ฉบับที่ ๒) พ.ศ.๒๕๔๓ มาใช้บังคับโดยอนุโลมข้อ๖ ในข้อบังคับนี้อธิบดีหมายถึง อธิบดีกรมการค้าภายในการบริการหมายถึง การจำหน่ายสินค้าอุปโภคบริโภคผู้ประกอบธุรกิจหมายถึง ผู้จำหน่ายสินค้าอุปโภคบริโภคเครื่องหมายรับรอง หมายถึง เครื่องหมายรับรองธงฟ้า- ราคาประหยัดในการจัดการขายสินค้าอุปโภคบริโภคที่กรมการค้าภายใน กระทรวงพาณิชย์ได้จดทะเบียนไว้ตามพระราชบัญญัติเครื่องหมายการค้า พ.ศ. ๒๕๓๔ เมื่อวันที่ ๑๖ธันวาคม พ.ศ. ๒๕๔๑ข้อ๗เครื่องหมายรับรองในข้อบังคับนี้เป็นสัญลักษณ์แสดงจำหน่ายสินค้าอุปโภคบริโภคในราคาประหยัดยุติธรรมข้อ๘การบริการที่จะรับรองต้องเป็นบริการที่ได้จดทะเบียนการประกอบธุรกิจหรือได้รับอนุญาตให้ประกอบธุรกิจถูกต้องตามกฎหมายและไม่ปฏิบัติฝ่าฝืนกฎหมายข้อ๙การบริการที่จะรับรองต้องเป็นบริการที่มีลักษณะการประกอบธุรกิจอย่างน้อยดังต่อไปนี้(๑)ราคาสินค้าอุปโภคบริโภคที่จำหน่ายในสถานที่ประกอบธุรกิจต้องมีราคายุติธรรมหรือต่ำกว่าท้องตลาดปริมาณ คุณภาพ เหมาะสมกับราคา(๒)สินค้าที่จำหน่ายต้องปลอดภัยต่อผู้บริโภคการจำหน่ายสินค้าแต่ละประเภทต้องจัดวางให้เป็นหมวดหมู่ข้อ๑๐การบริการที่จะรับรองต้องปิดป้ายแสดงราคาหรือจัดทำรายการแสดงราคาสินค้าไว้ให้เห็นได้อย่างชัดเจนข้อ๑๑ผู้ประกอบธุรกิจรายใดประสงค์จะใช้เครื่องหมายรับรองต้องได้รับอนุญาตเป็นหนังสือจากกรมการค้าภายในกระทรวงพาณิชย์ข้อ๑๒ผู้ประกอบธุรกิจที่ขออนุญาตต้องมีคุณสมบัติอย่างน้อย ดังต่อไปนี้(๑)เป็นบุคคลธรรมดาหรือนิติบุคคล(๒)เป็นผู้จำหน่ายสินค้าอุปโภคบริโภค(๓)มีสถานประกอบการเป็นอาคารที่มั่นคงแข็งแรงข้อ๑๓ ผู้ประกอบธุรกิจที่จะขอใช้เครื่องหมายรับรองให้ยื่นคำขอพร้อมเอกสารประกอบคำขอตามที่กรมการค้าภายในกระทรวงพาณิชย์ ประกาศกำหนดข้อ๑๔ กรมการค้าภายในจะพิจารณาอนุญาตโดยคำนึงถึงคุณสมบัติลักษณะการประกอบธุรกิจและมาตรฐานการประกอบธุรกิจในการอนุญาตอาจกำหนดหลักเกณฑ์ เงื่อนไขให้ปฏิบัติไว้ด้วยก็ได้ข้อ๑๕ผู้ประกอบธุรกิจที่ไม่ได้รับอนุญาตให้ใช้เครื่องหมายรับรองตามข้อ ๑๔สามารถอุทธรณ์คำสั่งได้ข้อ๑๖การอนุญาตให้ผู้ประกอบธุรกิจรายใดใช้เครื่องหมายรับรองกรมการค้าภายในจะทำเป็นหนังสือและลงลายมือชื่ออธิบดีหรือผู้ที่อธิบดีมอบหมาย พร้อมทั้งมอบหนังสืออนุญาตให้ผู้ประกอบธุรกิจไว้เป็นสำคัญข้อ๑๗ห้ามมิให้ผู้ได้รับอนุญาตให้ใช้เครื่องหมายรับรองนำเครื่องหมายรับรองไปใช้ในการจำหน่ายสินค้าชนิดอื่นหรือนำเครื่องหมายรับรองไปใช้กับสินค้าของผู้อื่นข้อ๑๘ให้ผู้ได้รับหนังสืออนุญาตให้ใช้เครื่องหมายรับรองต้องรักษาปริมาณคุณภาพมาตรฐานสินค้าอุปโภคบริโภคไม่ให้ต่ำกว่าก่อนได้รับอนุญาตให้ใช้เครื่องหมายรับรองข้อ๑๙หนังสืออนุญาตให้ใช้เครื่องหมายรับรอง ให้มีอายุไม่เกิน ๕ ปีนับแต่วันออกหนังสืออนุญาตข้อ๒๐ผู้ประกอบธุรกิจที่ประสงค์จะต่ออายุหนังสืออนุญาตให้ใช้เครื่องหมายรับรองให้ยื่นคำขอก่อนสิ้นอายุหนังสืออนุญาตข้อ๒๑กรมการค้าภายในจะจัดส่งเจ้าหน้าที่ออกตรวจสอบราคาสถานที่ประกอบธุรกิจลักษณะการประกอบธุรกิจของผู้ได้รับอนุญาตให้ใช้เครื่องหมายรับรองซึ่งผู้ได้รับอนุญาตต้องยินยอมและอำนวยความสะดวกแก่เจ้าหน้าที่ข้อ๒๒ผู้ที่ได้รับอนุญาตให้ใช้เครื่องหมายรับรองหากฝ่าฝืนหรือไม่ปฏิบัติตามหลักเกณฑ์ เงื่อนไขที่กำหนด หรือขาดคุณสมบัติกรมการค้าภายในอาจเพิกถอนหนังสืออนุญาตให้ใช้เครื่องหมายรับรองข้อ๒๓ผู้ประกอบธุรกิจรายใดที่ถูกเพิกถอนหนังสืออนุญาตให้ใช้เครื่องหมายรับรองผู้ประกอบธุรกิจรายนั้นจะใช้หรือแสดงเครื่องหมายรับรองวัสดุอุปกรณ์ที่มีสัญลักษณ์เครื่องหมายรับรองอันอาจทำให้บุคคลอื่นเข้าใจว่าผู้ประกอบธุรกิจนั้นยังได้รับอนุญาตให้ใช้เครื่องหมายรับรองมิได้ข้อ๒๔ให้อธิบดีกรมการค้าภายในเป็นผู้รักษาการตามข้อบังคับนี้ประกาศ ณ วันที่ ๓๐กันยายน พ.ศ. ๒๕๔๗ศิริพล ยอดเมืองเจริญอธิบดีกรมการค้าภายในสุภาพร/พิมพ์๑๖ พฤษภาคม ๒๕๔๘พุทธพัท/สุนันทา/ตรวจ๓๑ พฤษภาคม ๒๕๔๘ชุติมา/ปรับปรุง๑๗ พฤษภาคม ๒๕๖๐[๑] ราชกิจจานุเบกษา เล่ม ๑๒๑/ตอนพิเศษ๑๒๕ ง/หน้า ๔๐/๕ พฤศจิกายน ๒๕๔๗